**Tisztelt Választópolgár!**

Amennyiben Ön a nemzeti és etnikai kisebbségek jogairól szóló törvényben meghatározott (bolgár, cigány, görög, horvát, lengyel, német, örmény, román, ruszin, szerb, szlovák, szlovén, ukrán) kisebbséghez tartozik, 2010 őszén ismét lehetősége lesz részt venni a helyi önkormányzati választásokkal azonos napon megtartásra kerülő települési kisebbségi önkormányzati választáson.

Kisebbségi választójogának gyakorlásához összefoglaltuk a legfontosabb tudnivalókat, melyek az alábbiak.

**Választójog a nemzeti és etnikai kisebbségek települési önkormányzati képviselőinek választásán**

A települési kisebbségi önkormányzati választáson az a polgár szavazhat, aki

* a fent felsorolt 13 kisebbség egyikéhez tartozik, és a kisebbséghez tartozását nyilatkozatával vállalja,
* 2010. október 1. napjáig nagykorúvá váló magyar állampolgár,
* a helyi önkormányzati képviselők és polgármesterek választásán választójoggal rendelkezik,
* szerepel a kisebbségi választói jegyzékben.

Az említett feltételeknek meg kell felelnie a jelöltként indulni kívánó személynek is.

**A kisebbségi választói jegyzék**

A kisebbségi választói jegyzékbe való felvételét 2010. július 15. napján 16. óráig kérheti a lakóhelye szerinti település jegyzőjétől a mellékelt kérelem nyomtatványon. Kérelmét **Körjegyzőség Óhíd, Petőfi u. 3. szám** alatti hivatal épületében található gyűjtőládába dobhatja be, vagy levél útján juttathatja el a jegyzőhöz. (A levélnek július 15-ig meg kell érkeznie.)

A választópolgár felvételét csak egy kisebbség választói jegyzékére kérheti, ellenkező esetben valamennyi kérelme érvénytelen.

A jegyző július 15-ig dönt a kérelmező kisebbségi választói jegyzékbe vételéről.

Ha Ön a kérelemnyomtatványt hiánytalanul kitölti, továbbá magyar állampolgársággal, és a helyi önkormányzati képviselők és polgármesterek választásán választójoggal rendelkezik, a jegyző felveszi Önt az adott kisebbség választói jegyzékébe.

**A kisebbségi választói jegyzékkel kapcsolatos jogorvoslat**

Ha a kisebbségi választói jegyzékbe való felvételt a jegyző megtagadja, erről Önt haladéktalanul értesíti. A kisebbségi választói jegyzékbe vételt megtagadó döntés ellen a határozat kézhezvételét követő 3 napon belül nyújthat be kifogást a határozatot hozó jegyzőhöz. Amennyiben a jegyző helyt ad a kifogásnak, módosíthatja a kisebbségi választói jegyzéket. Ha a kifogásnak nem ad helyt, azt a beérkezést követő napon automatikusan megküldi a helyi bíróságnak, Budapesten a Pesti Központi Kerületi Bíróságnak.

**A választás kitűzése**

A kisebbségi önkormányzati választást akkor tűzi ki a helyi választási bizottság, ha a településen az adott kisebbség választói jegyzékében szereplő kisebbségi választópolgárok száma a választás kitűzésének napján eléri a 30 főt.

**Jelöltállítás**

Jelöltet csak olyan – az egyesülési jogról szóló törvény szerinti, közhasznú vagy nem közhasznú – társadalmi szervezet állíthat, amelynek a választás évét megelőző legalább 3 éve alapszabályában rögzített célja az adott kisebbség képviselete. Független jelöltek indulásár a törvény nem biztosít lehetőséget.

Jelölt csak a lakóhelye szerinti választói jegyzékben szereplő választópolgár lehet. A választópolgár – lakóhelyétől függetlenül – bármely településen jelölhető. A lakóhelytől eltérő településen jelöltként történő nyilvántartásba vételnek nem akadálya, ha a jelölt lakóhelyén nem kerül sor települési kisebbségi önkormányzati választás kitűzésére.

A jelöltnek nyilatkoznia kell arról, hogy

* vállalja az adott kisebbség képviseletét,
* ismeri az adott kisebbségi közösség nyelvét,
* ismeri az adott kisebbségi közösség kultúráját és hagyományait,
* korábban volt-e más kisebbség kisebbségi önkormányzatának tagja vagy tisztségviselője.

A jelölt nyilatkozata nyilvános, azt bárki megismerheti.

**Szavazás**

A szavazásra településenként e célra létrehozott, önálló szavazókörben (szavazókörökben) kerül sor, melynek címéről és a szavazás időpontjáról a jegyző értesítőt küld.

A szavazólapon az érintett kisebbség minden jelöltje feltüntetésre kerül, kisorsolt sorrendben. A települési kisebbségi önkormányzat képviselő-testülete 5 tagú, ezért szavazni legfeljebb 5 jelöltre lehet. Képviselők a legtöbb szavazatot kapott jelöltek lesznek.

**Személyes és különleges adatok kezelése a kisebbségi választáson**

A választás során a személyes és különleges adatok kezelése mindvégig az adatvédelmi jogszabályoknak megfelelő módon történik. A törvény meghatározza az adatkezelés célját és az adatkezelők körét is. Ennek megfelelően a kisebbségi választói jegyzék – a számadatok kivételével – nem nyilvános, abban csak a választási iroda, a választási bizottság és a bíróság tekinthet bele feladatainak végrehajtása érdekében.

A kisebbségi választói jegyzék a szavazás eredményének jogerőssé válását követően haladéktalanul megsemmisítésre kerül.

**Területi és országos kisebbségi önkormányzatok**

Amennyiben az adott kisebbség megfelelő számú települési kisebbségi önkormányzattal rendelkezik, 2011 márciusában a kisebbség területi és országos önkormányzatot hozhat létre. A területi és országos önkormányzatot a települési kisebbségi önkormányzati képviselő (elektorok) választják.

 Választási Iroda

**Kisebbségi választói jegyzékbe vétel iránti kérelem**

Családi név: 🞎🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏

Utónév: 🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏

Születési családi név: 🞏🞏 🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏

Születési utónév: 🞏🞏🞏🞏🞏🞏🞏🞏🞏🞏🞏🞏🞏 🞏🞏🞏🞏🞏🞏🞏🞏🞏🞏🞏🞏🞏🞏🞏🞏

Személyi azonosító: 🞏 - 🞏🞏🞏🞏🞏🞏 - 🞏🞏🞏🞏

Lakóhely: 🞏🞏🞏🞏 irányítószám

 🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏 település

 🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏🞏 út, utca, tér stb.

 🞏🞏🞏🞏🞏🞏 szám 🞏🞏🞏🞏 emelet 🞏🞏🞏🞏 ajtó

Kijelentem, hogy az alább megjelölt kisebbségi közösség tagja vagyok.
(CSAK EGY KISEBBSÉG JELÖLHETŐ MEG)

|  |  |  |
| --- | --- | --- |
| 🞏 bolgár | 🞏 cigány | 🞏 görög |
| 🞏 horvát | 🞏 lengyel | 🞏 német |
| 🞏 örmény | 🞏 román | 🞏 ruszin |
| 🞏 szerb | 🞏 szlovák | 🞏 szlovén |
|  | 🞏 ukrán |  |

Kérem felvételem a kisebbségi választói jegyzékbe!

Kelt: …………………………………… ………………………………
 Aláírás